Owayeqeqesha iPirates usevumile ukuthatha iBafana - Umbiko | News24Owayeqeqesha iPirates usevumile ukuthatha iBafana - UmbikoJohannesburg - I-SAFA iyayichitha imibiko ethi lowo owayengumqeqeshi we-Orlando Pirates uRuud Krol usevumile ukuba ngumqeqeshi olandelayo weqembu lesizwe laseNingizimu Afrika.I-Mail & Guardian namhlanje ekuseni ibike ukuthi lo mqeqeshi waseNetherlands uzothatha izintambo kuBafana Bafana ngemuva kokuba zingaphumelelanga izingxoxo phakathi kweSafa noCarlos Queiroz, Herve Renard kanye noHugo Broos.Imenenja yezokuxhumana kwi-SAFA, uDominic Chimhavi, yalile ukuqinisekisa lolu daba.OLUNYE UDABA: INingizimu Afrika iqhathwe 'nanzima' koweNdebe yoMhlaba“Asiphawuli ngamahlebezi abezindaba. Kwaqala kwaba uQueiroz, Herve, Broos, [Stuart] Baxter manje sekunguRuud,” kusho uChimhavi etshela iKickOff.com.“Asikho isidingo sokuphawula ngamahlebezi kodwa lokhu ngiyakuqabuka [ukuthi uKrol usevumile]. Sise-Ethiopia lapho kunokhetho khona lwe-CAF, uma sesibuya sizomemezela umqeqeshi omusha weBafana Bafana.”IBafana isezandleni zika-Owen Da Gama okwamanje kusukela obengumqeqeshi uShakes Mashaba afakwa amasondo kulandela ukukhala ngaphansi eqondiswa izigwegwe.
